2. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ.92479 της 28 Δεκ.1984/5 Ιαν. 1985  (ΦΕΚ Β΄2) Καθορισμός τρόπου σύνταξης του ισολογισμού Εσόδων και Εξόδων των πολιτικών κομμάτων που ενισχύονται οικονομικά από το Κράτος. Έχοντας υπόψη: 1.Τις διατάξεις των άρθρ.4,9 παρ.2 και 10 του Νόμ.1443/1984 «οικονομική ενίσχυση των πολιτικών κομμάτων και άλλες διατάξεις 2.Την Υ.79/21.6.1984 (ΦΕΚ 413/84 τ.Β΄) απόφαση του Πρωθυπουργού, αποφασίζουμε: 1.Καθορίζουμε τον τρόπο σύνταξης του ισολογισμού των εσόδων και εξόδων από τα πολιτικά κόμματα που ενισχύονται οικονομικά από το Κράτος, ο οποίος πρέπει υποχρεωτικά από 1 ης  Ιαν.1986 να δημοσιεύεται μέσα στο πρώτο τρίμηνο κάθε χρόνου, σε 2 τουλάχιστον καθημερινές εφημερίδες της Αθήνας, όπως παρακάτω: α)Ο ισολογισμός θ’ αποτελείται από 2 μέρη που στο αριστερό μέρος αυτού θ’ απεικονίζονται τα έσοδα και στο δεξιό μέρος τα έξοδα κάθε κόμματος. β)Στο μέρος των εσόδων θα περιλαμβάνονται υποχρεωτικά οι κατηγορίες των εσόδων εκείνων, με τ’ αντίστοιχα συνολικά για κάθε μια ποσά, που προέρχονται από: β1)Διαθέσιμο υπόλοιπο προηγούμενης χρήσης β2)Κρατική οικονομική ενίσχυση β3)Ετήσιες εισφορές των μελών β4)Έκτακτες εισφορές των μελών β5)Ατομικά πλάνα των μελών β6)Ενισχύσεις φίλων του κόμματος β7)Εισοδήματα από κινητή περιουσία β8)Εισοδήματα από ακίνητη περιουσία β9)Δάνεια β10)Δωρεές β11)Μερίσματα β12)Τόκους μετοχών(ομολογιών) β13)Εκδοτικές δραστηριότητες  β14)Οικονομικές εξορμήσεις β15)Άλλες δραστηριότητες που προβλέπονται από το καταστατικό του κόμματος. γ)Στο μέρος των εξόδων θα περιλαμβάνονται υποχρεωτικά οι κατηγορίες των εξόδων εκείνων, με τ’ αντίστοιχα συνολικά για καθεμιά ποσά, που πραγματοποιούνται για: γ1)Μίσθωση γραφείων, αιθουσών και χώρων εκλογικών κέντρων γ2)Εξοπλισμό και λειτουργία γραφείων, αιθουσών και χώρων εκλογικών κέντρων, γ3)Δαπάνες προσωπικού γ4)Έκδοση εφημερίδων γ5)Λοιπές εκδοτικές δραστηριότητες πληροφόρησης Σελ. 194,22(α) Τεύχος 1321 Σελ. 28 γ6)Δαπάνες εκλογικού αγώνα γ7)Επιστροφή δανείων γ8)Λοιπά γενικά έξοδα γ9)Αδιάθετο υπόλοιπο μεταφερόμενο στην επόμενη χρήση 